TTA จ่ายเงิน 443.53 ลบ. ซื้อเรือบรรทุกสินค้าแห้งเทกองมือสองเพิ่ม 1 ลำ
TTA จ่ายเงิน 443.53 ลบ. ซื้อเรือบรรทุกสินค้าแห้งเทกองมือสอง 1 ลำ ขนาด 58,731 เดทเวทตัน ดันกองเรือเพิ่มเป็น 22 ลำ
2 พ.ค. 2561

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัท โทรีเซน ชิปปิ้ง สิงคโปร์ พีทีอี แอลทีดี ซึ่งเป็นบริษัทย่อยที่บริษัทถือหุ้นอยู่ร้อยละ 100 ซื้อเรือบรรทุกสินค้าแห้งเทกองมือสองจากบริษัทซึ่งไม่ได้เป็นบุคคลเกี่ยวโยงกับบริษัท จำนวน 1 ลำ คือ เรือ เอ็ม วี ทอร์ ไชโย ประเภทเรือ Supramax ขนาด 58,731 เดทเวทตัน สร้างในปี 2551
โดยรายการดังกล่าวมีมูลค่า 14 ล้านดอลลาร์สหรัฐอเมริกา หรือคิดเป็น 443.53 ล้านบาท (อัตราแลกเปลี่ยน 1 ดอลลาร์สหรัฐอเมริกา เท่ากับ 31.6806 บาท) ทั้งนี้จะส่งผลให้บริษัทมีกองเรือเพิ่มเป็น 22 ลำ ขนาดระวางบรรทุกเฉลี่ย 54,706 เดทเวทตัน อายุเฉลี่ยของกองเรือ 11.57 ปี